Pri výbere osobnej váhy je dôležité vedieť, čo od nej očakávate. Pokiaľ vám ide len o udržiavanie prehľadu o vašej hmotnosti, ale nepotrebujete diagnostické funkcie, postačí vám obyčajná mechanická alebo digitálna váha. Náročnejších užívateľov potešia inteligentné digitálne váhy, ktoré okrem merania telesnej hmotnosti dokážu vypočítať aj percento nameraného tuku, vody či svalovej hmoty. Pokročilejšie diagnostické váhy zobrazia aj ďalšie telesné ukazovatele, ako je váha kostí, počet kalórií, viscerálny tuk, bazálna metabolická spotreba či BMI index. Vyberať môžete z mnohých dizajnov a nezabudnite zohľadniť aj nosnosť váhy.